62023CJ0165_INF
Решение на Съда (шести състав) от 14 ноември 2024 г. —Комисия/България (Инвазивни чужди видове)
(Дело C‑165/23) (
1
)
„Неизпълнение на задължения от държава членка — Околна среда — Предотвратяване и управление на въвеждането и разпространението на инвазивни чужди видове — Регламент (ЕС) № 1143/2014 — Член 14, параграфи 1 и 2 — Задължение за създаване на система за наблюдение на инвазивни чужди видове, които засягат Европейския съюз — Член 13, параграфи 2 и 5 — Задължения за изготвяне и изпълнение на един цялостен план за действие или набор от планове за действие, както и за незабавно предаване на този план или тези планове за действие на Европейската комисия“
1.
Околна среда — Предотвратяване и управление на въвеждането и разпространението на инвазивни чужди видове — Регламент № 1143/2014 — Задължения на държавите членки — Изготвяне и изпълнение на планове за действие относно пътищата на инвазивните чужди видове, които засягат Съюза — Планове за действие относно приоритетните пътища на въвеждане и разпространяване на такива видове — Изпращане на тези планове до Комисията — Липса — Неизпълнение на задължения
(Регламент № 1143/2014 на Европейския парламент и на Съвета, член 13, параграфи 2 и 5)
(вж. т. 23 и 25—28 и т. 55, първо тире)
2.
Околна среда — Предотвратяване и управление на въвеждането и разпространението на инвазивни чужди видове — Регламент № 1143/2014 — Задължения на държавите членки — Създаване на система за наблюдение на инвазивните чужди видове, които засягат Съюза, или интегриране на такава система в съществуващата система — Липса — Неизпълнение на задължения
(Регламент № 1143/2014 на Европейския парламент и на Съвета, член 14)
(вж. т. 50 и 52—54 и т. 55, второ тире)
Диспозитив
1)
Като не е изготвила и изпълнила един отделен план за действие или набор от планове за действие и не го/ги е предала незабавно на Европейската комисия, Република България не е изпълнила задълженията си по член 13, параграфи 2 и 5 от Регламент (ЕС) № 1143/2014 на Европейския парламент и на Съвета от 22 октомври 2014 година относно предотвратяването и управлението на въвеждането и разпространението на инвазивни чужди видове.
2)
Като не е създала система (или не е я интегрирала в съществуващата си система) за наблюдение на инвазивни чужди видове, които засягат Европейския съюз, която да включва цялата информация, посочена в член 14, параграф 2 от Регламент № 1143/2014, Република България не е изпълнила задълженията си по член 14, параграфи 1 и 2 от този регламент.
3)
Осъжда Република България да заплати съдебните разноски.
(
1
)	ОВ C 173, 15.5.2023 г.